અનાદીકાળથી સૌથી વધારે ધાર્મિક માન્યતા પ્રાપ્ત કોઇ તીર્થસ્થળને હોય તો તે છે હિંગળાજ માતાનું મંદિર. ભારતીય ક્ષત્રિયોની કુળદેવીના રૂપમાં જાણીતા હિંગળાજ માતાનું મંદિર 52 શક્તિપીઠોમાંનું એક છે. એવું કહેવાય છે કે અહીં માતા શક્તિના માથાનો ભાગ પડ્યો હતો. બલોચિસ્તાનના લ્યારી જિલ્લામાં હિંગોળ નેશનલ પાર્કમાં હિંગોળ નદીના કિનારે આ મંદિર આવેલું છે. કરાચીથી 250 કિ.મી. દૂર છે. ભાગલા થયા બાદ અહીં આવનારા દર્શનાર્થીઓની સંખ્યામાં નોંધપાત્ર ઘટાડો થયો છે તે છતાં બલોચવાસીઓ માટે તેનું મહત્વપુર્ણ ઓછું નથી થયું. અહીં દર વર્ષે મેળો ભરાય છે જેમાં હિન્દુ અને મુસ્લીમ બંને આવે છે. મુસ્લિમ શ્રદ્ધાથી આ મંદિરને ‘નાનીનું મદિર’ અને ‘નાની કા હજ’ તરીકે ઓળખે છે. એવું કહેવાય છે કે ગુરુ નાનક દેવજી પણ અહીં દર્શન કરવા આવતા હતા.